open-index/open-wikipedia-markdown huggingface dataset:
মুসলিম ধোবি

**কাসার** হল একটি দক্ষিণ এশীয় মুসলিম জাতি যাদের ঐতিহ্যগত পেশা হল কাপড় ধোয়া। তারা হিন্দু ধর্ম থেকে মুসলিম ধর্মান্তরিত বলে বিবেচিত হয়, যেখানে *[[ধোপা|ধোবি]]* জাত হল ধোপা।

তারা উত্তর ভারত, পূর্ব ভারত পাশাপাশি মধ্য পূর্ব ভারত ও পাকিস্তানে রয়েছে। সম্প্রদায়টি পাকিস্তানে **চরহোয়া** ও **গজার** এবং ভারতে **কাসার** নামেও পরিচিত। তারা একটি উপাধি হিসাবে **"হাওয়ারী"** ব্যবহার করে।
## বর্তমান পরিস্থিতি
কাসার জাত মুসলিম ধোবি নামে পরিচিত। ভারতে, তারা কাপড় ধোয়ার তাদের ঐতিহ্যবাহী পেশার উপর নির্ভর করে চলেছে। গোষ্ঠীর মধ্যে আরও উদ্যোগীরা ড্রাই ক্লিনিং ব্যবসা স্থাপন করেছে। বর্তমানে কাসার জাতি কাপড় ধোয়ার সাথে জড়িত নয়। তারা নিজেদের ব্যবসা শুরু করেছে। গ্রামাঞ্চলে অনেকেই ভাড়াটিয়া কৃষক। দিল্লি, গুজরাট, উত্তর প্রদেশ এবং বিহারে কেন্দ্রীভূত সহ উত্তর ভারত এবং দক্ষিণ ভারত জুড়ে সম্প্রদায়টি বিদ্যমান রয়েছে। এছাড়াও দক্ষিণ কর্ণাটক, মহারাষ্ট্র, অন্ধ্রপ্রদেশে তাদের খুঁজে পেয়েছে। যদিও তারা বহু-বর্ণ এবং বহু-ধর্মীয় গ্রামে বাস করে, তবে তারা শহর ও গ্রামে আলাদা বাসায় বাস করে।

একটি কাসার বসতি প্রায়ই ধোবিঘাট নামে পরিচিত। তাদের প্রতিটি বন্দোবস্তে একটি ঐতিহ্যবাহী বর্ণ পরিষদ রয়েছে, যা সম্প্রদায়ের মধ্যে বিবাদের সমাধান করে এবং লোপ, চুরি ও ব্যভিচারের মতো বিষয়গুলি নিয়ে সালিশি কাজ করে। অন্যান্য মুসলিম কারিগর জাতের মতো তারাও ১৯৮০ সাল থেকে **"অল ইন্ডিয়া জামিয়াতুল কাসার"** ও অন্যটি **"অল ইন্ডিয়া জামিয়াতুল হাওয়ারিন"** নামে একটি জাতিগত সংগঠন গড়ে তুলেছে, যা সম্প্রদায়ের জন্য একটি চাপসৃষ্টিকারী গোষ্ঠী হিসাবে কাজ করে।  তারা মূলত সুন্নি মুসলিম এবং প্রচলিত ধারা মেনে চলে, যদিও হরিয়ানার একটি ক্ষুদ্র সংখ্যালঘু শিয়া। উত্তর ভারতে, কাসার সম্প্রদায় উর্দুভাষী, পাশাপাশি খারি বোলি ও আওয়াধির মতো বিভিন্ন স্থানীয় উপভাষায় কথা বলে।
## তথ্যসূত্র

বিষয়শ্রেণী:ভারতীয় জাতি
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:পাঞ্জাবি উপজাতি
বিষয়শ্রেণী:হরিয়ানার সামাজিক গোষ্ঠী
বিষয়শ্রেণী:পাকিস্তানের সামাজিক দল
বিষয়শ্রেণী:উত্তরপ্রদেশের সামাজিক গোষ্ঠী
বেহনা

**বেহনা** হল গুজরাত, রাজস্থান, উত্তরপ্রদেশ, বিহার ও উত্তর ভারত রাজ্যে বিদ্যমান মুসলিম সম্প্রদায়।
## ইতিহাস ও উৎপত্তি
বেহনা শব্দটি সংস্কৃত বেহন বা বীজ থেকে এসেছে।
এরা মূলত হিন্দু ছিল। দিল্লি সালতানাত ও মুঘল সাম্রাজ্যের সময় কিছু বেহনা মুসলমান হয়েছিল। পাকিস্তানের বেশিরভাগ মুসলিম বেহনা সিন্ধু প্রদেশে বাস করে। কেউ কেউ পাঞ্জাবেও থাকেন।

## বর্তমান পরিস্থিতি
তুলা পিঁজার মতো তাদের ঐতিহাসিক ঐতিহ্যগত পেশা শিল্পায়নের দ্বারা প্রভাবিত হয়েছিল, তাই অনেকে উত্পাদন কর্মকে গ্রহণ করেছিল। তারা সফল ব্যবসায়ী। এই সম্প্রদায়টি আর তুলা পিঁজা ও তুলা শিল্পপতি হিসাবে নেই। তারা বিভিন্ন খাতে প্রবেশ করেছে এবং ভাল শিক্ষা লাভ করছে। বেশিরভাগ বেহনা মেয়েরা খুব কম আনুষ্ঠানিক শিক্ষা গ্রহণ করে এবং ছেলেরা আরও বেশি বিদ্যালয়ে যায়। তারা তাদের নিজস্ব জাতে বিয়ের অনুমতি দেয়, কখনও কখনও তারা একই মর্যাদার জাতের সাথে বিয়ের অনুমতি দিতে পারে।

কিছু সময় আগে পর্যন্ত এই সম্প্রদায়ের উপাধি হিসাবে কোন নাম ছিল না, বর্তমানে কিছু লোক পাঠান/খান ব্যবহার করে এবং কিছু উপনাম ব্যবহার করে কারণ এই সম্প্রদায়ের পূর্বপুরুষরা ছিল পারস্য মুসলমান এবং আফগানিস্তান থেকে এসেছিল।

এরা সুন্নি সম্প্রদায়ের বেরেলভী মতাদর্শের অনুসারী এবং কেউ কেউ দেওবন্দ মতাদর্শের অনুসরণ করে। 

তারা উর্দু এবং হিন্দির বিভিন্ন উপভাষায় কথা বলে। তাদের রীতিনীতি অন্যান্য উত্তরপ্রদেশের মুসলমানদের মতোই।

এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচিতে বসতি স্থাপন করে।

## তথ্যসূত্র

বিষয়শ্রেণী:উত্তরপ্রদেশের মুসলিম সম্প্রদায়
সংকেতী জনগোষ্ঠী

**সংকেতী জনগোষ্ঠী** হল দক্ষিণ ভারতীয় ব্রাহ্মণ  সম্প্রদায় যারা ভারতের কর্ণাটকে রাজ্যের বেশিরভাগ দক্ষিণ অঞ্চলের গ্রামে বসবাস করেন। তারা সংকেতি নামক একটি দ্রাবিড় ভাষায় কথা বলে যা তামিল এবং কন্নড় ভাষার সাথে সম্পর্কিত।  তাদের ঐতিহ্যবাহী পেশা হল কৃষি এবং শস্যের চাষ, যেমন অ্যারেকা বাদাম (সুপারি নামেও পরিচিত), তাল বাদাম, কলা এবং নারকেল। সম্প্রদায়টি ঐতিহ্যগতভাবে অদ্বৈত বেদান্তকে মেনে চলে এবং অবধানমের প্রাচীন অনুশীলন বজায় রেখে চলে। কর্ণাটিক শাস্ত্রীয় সঙ্গীতের এদের অবদান রয়েছে।

দুটি বৃহত্তম সংকেতী গোষ্ঠী কর্ণাটকের হাসান, মহীশূর জেলার নিকটবর্তী কৌশিকা গ্রামে বসবাস করে। তারা যথাক্রমে কৌশিকা ও বেট্টদাপুরা সম্প্রদায় নামে পরিচিত। 

## ইতিহাস
সংকেতীরা নাচারু নামে পরিচিত একজন মহিলাকে শ্রদ্ধা করেন, যাকে তারা সম্মানের সাথে নাচারম্মা বলে অভিহিত করেন। তিনি সমস্ত সংকেতী জনগণের রূপক মা হিসাবে চিহ্নিত। কথিত আছে স্থানীয় ব্রাহ্মণ গোঁড়াদের কাছ থেকে দুর্ব্যবহার পাওয়ার পরে তিনি তাদের সেনগোট্টাই ত্যাগ করার প্রেরণা দিয়েছিলেন। কেশভিয়া তাকে উল্লেখ করেছেন,... একজন নির্জন ব্রাহ্মণ মহিলা হিসাবে যিনি প্রায় ৭০০ বা ৮০০ সংকেতী ব্রাহ্মণ পরিবারের নেতৃত্ব দিয়েছিলেন।  তিনি আলওয়ারগুর্চিতে, ভাদামা সম্প্রদায়ের দুই অতি প্রাচীন ব্রাহ্মণের সাথে দেখা করেছিলেন যারা তাদের সংকেতী সম্প্রদায়ের অনেক অতিরিক্ত স্বাধীন তথ্য প্রদান করেছিল।  সাংকেঠি সম্প্রদায়ের সঠিক বিবরণ খুজে পাওয়া কঠিন।

সংকেতী অধ্যয়নের গবেষক এবং লেখক ড. বি.এস. প্রণতার্থিহারন-এর মতে, সংকেতি লোকেদের অভিবাসনের প্রথম সময় ছিল ১০৮৭ খ্রিস্টাব্দে এবং তা নাচারম্মার দ্বারা প্ররোচিত হয়েছিল।  ঐতিহাসিক তারিখ বোঝা যায় যে পান্ডিয়ান গৃহযুদ্ধের সময় সংকেতীরা স্থানান্তরিত হন। শিমোগায় একটি জাদুঘরে সংরক্ষিত একটি শিলালিপি অনুসারে প্রমাণ রয়েছে যে, সংকেতী সম্প্রদায় ১৫২৪ সালে বিজয়নগরের রাজা কৃষ্ণদেবরায়ের কাছ থেকে কাছ থেকে বৈদিক বৃত্তির স্বীকৃতিস্বরূপ একটি জমি অনুদান পেয়েছিল। 

### ধর্ম
সংকেতী সম্প্রদায়কে একটি গোঁড়া হিন্দু সম্প্রদায় হিসাবে বিবেচনা করা হয়। এরা দৈনন্দিন অনুশীলনের অংশ হিসাবে বৈদিক আচার-অনুষ্ঠান পালন করে। তাদের কিছু সাংস্কৃতিকভাবে নির্দিষ্ট প্রথা আছে যেমন *আঙ্গাদি হাব্বা, ভারাতুরাভ* এবং *কানু হাব্বা* ।  প্রাণান্তরতিহরণ আরও জানাচ্ছেন যে সংকেতী সম্প্রদায় মারম্মা এবং দ্যাবম্মার মতো *[[গ্রামদেবতা]]* ও বিভিন্ন ধরণের পারিবারিক দেবতার পূজা করেন।  
## তথ্যসূত্র

বিষয়শ্রেণী:কর্ণাটকের সামাজিক গোষ্ঠী
বিষয়শ্রেণী:দ্রাবিড় জাতি
বিষয়শ্রেণী:ভারতের জাতিগোষ্ঠী
কৌশিক বসু

**কৌশিক বসু** (জন্ম: ৯ জানুয়ারী ১৯৫২) একজন ভারতীয় অর্থনীতিবিদ, যিনি ২০১২ থেকে ২০১৬ সাল পর্যন্ত বিশ্বব্যাংকের প্রধান অর্থনীতিবিদ ছিলেন। তিনি আন্তর্জাতিক অধ্যয়নের সি. মার্কস অধ্যাপক এবং কর্নেল বিশ্ববিদ্যালয়ের অর্থনীতির অধ্যাপক এবং আসন্ন প্লাকশা বিশ্ববিদ্যালয়ের একাডেমিক উপদেষ্টা বোর্ডের সদস্য। তিনি জুন ২০১৭ সালে আন্তর্জাতিক অর্থনৈতিক সমিতির সভাপতি হিসাবে তিন বছরের মেয়াদে দায়িত্ব পালন করেন। কৌশিক ২০০৯ থেকে ২০১২ পর্যন্ত ইউনাইটেড প্রগ্রেসিভ অ্যালায়েন্সের দ্বিতীয় মেয়াদে ভারত সরকারের প্রধান অর্থনৈতিক উপদেষ্টা হিসাবে দায়িত্ব পালন করেন। তিনি হামবোল্ট রিসার্চ অ্যাওয়ার্ড ২০২১ এর বিজয়ী।

## পুরস্কার ও সম্মাননা

* আলেকজান্ডার ভন হামবোল্ট ফাউন্ডেশন রিসার্চ অ্যাওয়ার্ড, ২০২১ 
* পদ্মভূষণ, ভারত সরকার, ২০০৮ 
* মানব উন্নয়ন ও সক্ষমতা সমিতির সভাপতি হিসেবে দায়িত্ব পালন করেছেন।
* ডক্টরেট অফ হিউম্যান লেটারস, ফোর্ডহ্যাম ইউনিভার্সিটি, ২০১৩

## তথ্যসূত্র

## বহিঃসংযোগ

* কৌশিক বসুর ওয়েবসাইট

|-

বিষয়শ্রেণী:১৯৫২-এ জন্ম
বিষয়শ্রেণী:বাঙালি বিজ্ঞানী
বিষয়শ্রেণী:বাঙালি হিন্দু
বিষয়শ্রেণী:ভারতীয় অর্থনীতিবিদ
বিষয়শ্রেণী:২০শ শতাব্দীর ভারতীয় অর্থনীতিবিদ
বিষয়শ্রেণী:২১শ শতাব্দীর ভারতীয় অর্থনীতিবিদ
বিষয়শ্রেণী:ভারত সরকারের প্রধান অর্থনৈতিক উপদেষ্টা
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:হার্ভার্ড বিশ্ববিদ্যালয়ের কর্মী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:ইকোনোমেট্রিক সোসাইটির সভ্য
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:কলকাতার পণ্ডিত
বিষয়শ্রেণী:ভারতীয় বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:জীবিত ব্যক্তি
বিষয়শ্রেণী:কলকাতার বিজ্ঞানী
বিষয়শ্রেণী:কলকাতার শিক্ষায়তনিক
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:ভারতীয় বংশোদ্ভূত মার্কিন শিক্ষায়তনিক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:হার্ভার্ড বিশ্ববিদ্যালয়ের কর্মচারী
এনকুর্তিদো

থাম্ব|হন্ডুরাসের এনকুর্তিদো, লাল মরিচ, জালাপেনো মরিচ, গাজর এবং পেঁয়াজ দিয়ে প্রস্তুত
**এনকুর্তিদো** মেসোআমেরিকান অঞ্চলে একটি আচারযুক্ত মশলা ও চাটনিজাতীয় অনুসংগিক খাদ্য বা খাদ্য উপাদান। এতে বিভিন্ন শাকসবজি যেমন পেঁয়াজ, মরিচ, জালাপেনো মরিচ, গাজর এবং বীট মিশ্রিত থাকে। সাধারণত ভিনেগার নুন যোগ করে এই আচার প্রস্তুত করা হয় যাতে শাকসবজি কুঁচকে যায় এবং এরা গঠনগত দিক দিয়ে শক্ত থাকে। এটি খাবারের মশলা হিসাবে স্বাদ যোগ করার জন্য ব্যবহার হয় অথবা বিভিন্ন খাবারের সাথে অনুসংগিক পদ হিসাবে পরিবেশন করা হয়। এটি সাধারণত ঠান্ডা পরিবেশন করা হয়। এনকুর্তিদো মেসোআমেরিকান ও তার আশেপাসের অঞ্চলের এক লোকপ্রিয় ও বহুল ব্যবহৃত আচারজাতীয় খাবার।

এনকুর্তিদো হন্ডুরান রন্ধনপ্রণালীর একটি সাধারণ খাবার। এটি কখনও কখনও বিভিন্ন খাবারে মসলা যোগ করতে ব্যবহৃত হয়। এটি সমস্ত উপকূলীয় মধ্য আমেরিকা অঞ্চলে একটি সাধারণ মশলা বা সস হিসাবে ব্যবহৃত হয়। এটি সাধারণত মেক্সিকান রন্ধনপ্রণালী এবং মেক্সিকান-আমেরিকান রন্ধনপ্রণালীর একটি সাধারন ব্যবহৃত মশলা হিসাবে পরিচিত। মার্কিন যুক্তরাষ্ট্র এবং অন্যান্য অঞ্চলে মরিচ, গাজর এবং পেঁয়াজ সমন্বিত করে জার বা টিনের মধ্যে সংরক্ষণ করে এনকুরটিডো ব্যাপকভাবে উতপাদিত হয় ও মেক্সিকোর বাজারে বিক্রি হয়।

হন্ডুরাসে, অন্তত ১৮৯৮ সাল থেকে এনকুরটিডো বাণিজ্যিকভাবে প্রস্তুত করা হচ্ছে। সেই সময়ে, পণ্যটি নষ্ট হওয়া রোধ করার জন্য সাধারণত একটি হারমেটিক সিল নামক বায়ু নিরোধন ব্যবস্থার সহায়তায় উপাদানগুলি বোতলে বন্ধ করে এটি প্রস্তুত করা হত এবং বোতলগুলির সাথে লেবেল সংযুক্ত করা হত। হন্ডুরাসের আবহাওয়ার কারণে বানিজ্যিকভাবে প্রস্তুত এনকুর্তিদো আংশিকভাবে বোতলজাত করা হয়েছিল যা প্রস্তুত আচারটিকে অসংরক্ষিত করে তুলেছিল।

## তথ্যসূত্র

বিষয়শ্রেণী:আচার
বিষয়শ্রেণী:ফোড়ন
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:মেক্সিকীয় রন্ধনশৈলী
ঘোসি সম্প্রদায়

**ঘোসি** হল একটি মুসলিম সম্প্রদায় যারা প্রধানত উত্তর ভারতে বসবাস করেন। 

উত্তরপ্রদেশ ও বিহারের মুসলিম ঘোসি/গাউসী/ঘোশিরা নিজেদের আহির সম্প্রদায়ের বংশধর বলে দাবি করেন। তারা মুসলিম আহির নামে পরিচিতি পেয়েছে। 

গৌস-ই-আজম একজন সুপরিচিত সুফি সাধক। বেশিরভাগ উত্তর ভারতীয় সুন্নি মুসলমান তাকে শ্রদ্ধা করেন। তার নাম থেকেই এই ঘোসি সম্প্রদায়ের নামকরন হয়েছে বলে জানা যায়। পশ্চিমবঙ্গের ঘোসিরা নিজেদের রাঠোর রাজপুত বলে দাবি করে। 

ঘোসিরা *আম্বালা* বিভাগে বসতি স্থাপন করেছিল যা বর্তমানে ভারতের হরিয়ানা রাজ্যের অন্তর্ভুক্ত। তাদের কিছু অংশ এখন পাকিস্তানে চলে গেছে।

উত্তরপ্রদেশে ঘোসিদের কিছু উপ-বিভাগ রয়েছে যারা হল থেনা, চৌহান, ডোগর, চিকঙ্গে এবং বম। এই উপ-বিভাগগুলি *শিজরা* নামে পরিচিত। তারা খান উপাধি ব্যবহার করে, যা উত্তর ভারতের অন্যান্য যাজক বা কৃষিপ্রধান মুসলিম সম্প্রদায়ও ব্যবহার করে।  এরা সাধারণত সমগ্র উত্তর ভারতের বিবিধ অঞ্চলে বিসবাস করে। উত্তর প্রদেশে লক্ষ্ণৌ, কানপুর, সুলতানপুর, মিরাট, বাহরাইচ, গোন্ডা এবং লখিমপুর খেরি জেলায় এই সম্প্রদায়ের প্রধান প্রধান জনবসতিগুলি কেন্দ্রীভূত। তারা উর্দু এবং হিন্দি ও বিভিন্ন স্থানীয় উপভাষায় কথা বলে। তারা বিশেষ করে আওয়াধি ভাষা ব্যবহার করে। 

রাজস্থানের ঘোসিরা নিজেদের গুজর বংশোদ্ভূত বলে দাবি করে। তারা গরু-মহিষের পালন করে তাদের দুধ বিক্রি করে। ঝুনঝুনু এবং জয়পুর জেলায় তারা ঘোসি নামে পরিচিত, অন্যদিকে চুরু, যোধপুর এবং সিকর জেলায় তারা গুজার ঘোসি নামে পরিচিত। অনেক ঘোসি চাষীরা কৃষি এবং শ্রমিক হিসাবে কর্মরত। সম্প্রদায়টি কয়েকটি গোষ্ঠীতে বিভক্ত, যা গোত্র নামে পরিচিত। এদের মধ্যে প্রধান গোত্রগুলি হল তিন্না, খালেরি, মোয়েল, বালহুদ, তাতার, ভাটি এবং চৌহান। রাজস্থানী ঘোসিরা সুন্নি মুসলমান এবং রাজস্থানী শেখাওয়াটি উপভাষায় কথা বলে। 

পশ্চিমবঙ্গের ঘোসিরা প্রধানত ২৪ পরগণা এবং মেদিনীপুর জেলায়, বিশেষ করে ব্যারাকপুর এবং খড়গপুর শহরের কাছে অবস্থিত বিশেষ বিশেষ অঞ্চলে বসবাস করে। তারা নিজেদেরকে ঝাঁসির রাজপুত সম্ভ্রান্ত ব্যক্তি অমর সিং রাঠোরের বংশধর বলে দাবি করে, যিনি ইসলামে ধর্মান্তরিত হওয়ার কারণে তার জাত অস্বীকার করা হয়েছিল। এই সম্প্রদায়ের লোকেরা গবাদি পশু পালন করে জীবনযাপন করেন। তারা মেদিনীপুরে বসতি স্থাপন করেছে। 

## তথ্যসূত্র

বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:রাজস্থানের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:মুহাজির সম্প্রদায়
বিষয়শ্রেণী:পাকিস্তানের সামাজিক দল
বিষয়শ্রেণী:আহির
খানজাদা রাজপুত

**খানজাদা** বা **খান জাদেহ** হল মুসলিম রাজপুত মেভের অন্তর্গত একটি সম্প্রদায়  এরা ভারতের উত্তর প্রদেশের আওয়াধ অঞ্চলে বসবাস করে। এই সম্প্রদায়টি রাজস্থানী খানজাদা রাজপুত মেভদের থেকে কিছুটা আলাদা।  এরা ওয়ালি-ই-মেওয়াত রাজা নাহের খানের বংশধর এবং জাদৌন গোত্রের একটি উপ-গোষ্ঠী। তারাও মুসলিম রাজপুত সম্প্রদায়ের অন্তর্গত। তারা নিজেদেরকে মুসলমান রাজপুত মেভ বলে উল্লেখ করে।  ১৯৪৭ সালে ভারত বিভাগের পর এই সম্প্রদায়ের অনেক সদস্য পাকিস্তানে চলে যায় ও সেখানে বসতি স্থাপন করে। 

ফার্সি ভাষায় খানজাদা শব্দের অর্থ *খানের পুত্র* বা রাজা। এর আক্ষরিক অর্থ রাজপুত শব্দের মতই, যার অর্থ সংস্কৃতে রাজার পুত্র। প্রতিটি খানজাদা বংশের নিজস্ব ঐতিহ্য রয়েছে । তারা কখন ইসলাম গ্রহণ করেছিল সেই সকল তথ্যের কথাও জানা যায়।

উনিশ শতকের মাঝামাঝি থেকে, খানজাদা শব্দের মাধ্যমে সেই সমস্ত রাজপুত গোষ্ঠীকে বোঝানো হত যারা আওধ এবং পার্শ্ববর্তী বেনারস অঞ্চলে বসবাস করত এবং ইসলাম ধর্ম গ্রহণ করেছিল। রংহার শব্দের  মাধ্যমে পশ্চিম উত্তর প্রদেশের যেকোনো মুসলিম রাজপুতকে বোঝায়। সেইরকমই খানজাদা শব্দের মাধ্যমে এখন পূর্ব উত্তর প্রদেশের যে কোনো মুসলিম রাজপুত গোষ্ঠীকে বর্ণনা করতে ব্যবহৃত হয়। অর্থাত এই দুই শব্দের মাধ্যমে এই দুই জনজাতির আঞ্চলিক শ্রেনীবিন্যাস হয়। এছাড়াও, গাজীপুর জেলার মুসলিম ভূমিহারও খানজাদা শ্রেণীর অন্তর্ভুক্ত। 

উত্তর আওয়াধের দক্ষিণ-পূর্বে, মোটামুটিভাবে বারাবাঙ্কি জেলা থেকে উত্তর পশ্চিমে লখিমপুর খেরি জেলার কিছু স্থান নিয়ে গঠিত একটি অঞ্চল আছে যেখানে খানজাদাদের বসবাস। তারা ইসলাম ধর্মের সমস্ত নিয়মকানুন মেনে কিছু সামান্য ভিন্ন ধর্মীয় আচার ও রীতি অনুসরণ করেছেন। বারাবাঙ্কি জেলার রাইসেনঘাট তহসিলের চৌহান খানজাদা গ্রামের একটি সাম্প্রতিক গবেষণায় দেখা গেছে যে এই বিশেষ সম্প্রদায়টি তাদের প্রতিবেশী পাঠান সম্প্রদায়ের সাথে দৃঢ়ভাবে সম্পর্কি‌ত এবং দুটি গোষ্ঠীর মধ্যে ক্রমবর্ধমান আন্তঃবিবাহ ছিল। এই অঞ্চলে তাদের অর্থনৈতিক অবস্থা ক্ষতিগ্রস্ত হয়েছে, বিশেষ করে শ্রাবস্তী ও বলরামপুর জেলায় তাদের খামারের আকার হ্রাস পাচ্ছে। অনেকেই এখন প্রকৃতপক্ষে ভূমিহীন কৃষি শ্রমিক। 

খানজাদারা জমিদারি প্রথার বিলুপ্তির কারণে ক্ষতিগ্রস্ত হয়েছে। তারা অনেকেই এখন নিঃস্ব। বিশেষ করে বলরামপুর, গোন্ডা এবং বাহরাইচের লোকেরা এখন কেবল কৃষি শ্রমিক। সম্প্রদায়টির ধার্মিক রীতিনীতিরও কিছু পরিবর্তন এসেছে। এখন সম্প্রদায়ের সংখ্যাগরিষ্ঠরা সুন্নি ও সংখ্যালঘু এবং প্রাক্তন তালুকদার পরিবারগুলি শিয়া মুসলমান। তাদের অনেক গ্রামীন মাদ্রাসা রয়েছে। মাদ্রাসাগুলি উর্দু ভাষার বৃদ্ধিকে সহজতর করেছে।

## তথ্যসূত্র

বিষয়শ্রেণী:বিহারের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:রাজপুত বংশ
বিষয়শ্রেণী:মুহাজির সম্প্রদায়
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:রাজস্থানের রাজপুত বংশ
বিষয়শ্রেণী:উত্তরপ্রদেশের রাজপুত বংশ
ইরাকি বিরাদারি

**ইরাকি বিরাদরি** হল একটি সুন্নি মুসলিম জাতি যারা মূলত ভারতের উত্তর প্রদেশের পূর্বাঞ্চলের গাজীপুর, আজমগড়, বালিয়া, দেওরিয়া এবং গোরখপুর জেলায় বসবাস করে। ইরাকি বিরাদরি জনজাতিকে ইরাকি শেখ নামেও অভিহিত করা হয়।

ইরাকি বিরাদরিরা ইরাক দেশ থেকে আসা অভিবাসীদের বংশধর। সাম্প্রতিক তথ্য অনুযায়ী তাদের পূর্বপুরুষরা ছিলেন সৈয়দ মাসুদ আল হুসাইনির বংশধর এবং ইরাক থেকে আসা অভিবাসী। সৈয়দ মাসুদ আল হুসাইনি সফলভাবে দিল্লি সালতানাতের অধীনে গাজীপুর এলাকায় শাসন ও রাজ্যবিস্তার করেছিলেন। মামলুক সুলতান ফিরোজ শাহ তুঘলক দ্বারা ১৩৩০ সালের দিকে সদ্য বিজিত শহরে তিনি তার পরিবারের সাথে বসতি স্থাপন করেছিলেন। 

ইরাকি বিরাদরিরা চোদ্দ শতকে গাজিপুরে বসতি স্থাপন করেছিল। প্রাথমিকভাবে, কয়েক শতাব্দী ধরে তাদের জনসংখ্যা উল্লেখনীয়ভাবে বৃদ্ধি প্রায়। প্রধানত নোনাহরায় এবং অন্যান্য স্থানের মধ্যে, গাজীপুরে, এবং পরবর্তীকালে তাদের পার্শ্ববর্তী জেলা, যথা, আজমগড়, বালিয়া, দেওরিয়া, গোরখপুর এবং আরও কিছু জায়গায় তাদের জনবসতি বাড়তে থাকে। পূর্ব উত্তর প্রদেশেও তাদের সংখ্যা উল্লেখনীয়ভাবে বাড়তে থাকে। ৩০০ বছর বা তার বেশি বয়সী তাদের পূর্বপুরুষরা গাজীপুর সহ পূর্বোক্ত জেলার অনেক শহর ও গ্রামে তাদের স্বতন্ত্র পরিবারের সংখ্যা বাড়তে থাকে।

বিংশ শতাব্দীতে উত্তরপ্রদেশে বেশিরভাগ ইরাকি বেরাদরি লোকেরা ব্যবসায় নিয়োজিত ছিল, যদিও তাদের অল্প সংখ্যক কিছু সম্প্রদায় জেলায় বা গ্রামে গ্রামে অর্থঋণদাতা, জমিদার হিসাবে কাজ করেছিল। সাম্প্রতিক অতীতের উদাহরণ থেকে জানা যায় যে তারা উত্তরপ্রদেশের উত্তর পূর্ব অঞ্চলে ব্যবসা, উত্তর পশ্চিম বিহারে চিনিকলের মালিকানা, কলকাতার বস্ত্র কারখানা, এছাড়াও কানপুরে চামড়ার কাজ এবং নেপালে হোটেল ব্যবসা ইত্যাদির সাথে যুক্ত ছিল। ভারতের বড় বড় শহরে বসবাসকারী ইরাকি বিরাদরিরা এখনও তাদের ব্যবসা চালিয়ে যাচ্ছেন। কানপুর, কলকাতা এবং চেন্নাইয়ের চামড়া শিল্প, নেপালে হোটেল এবং পর্যটন ব্যবসার সাথে তারা এখনও স্বক্রিয়ভাবে যুক্ত। এখন এই সম্প্রদায়ের বেশিরভাগ লোক আবাসস্থলে খুচরা ব্যবসা এবং ছোট উৎপাদন ব্যবসায় জড়িত। এদের অনেকেই ভারতে ও বিদেশে চিকিৎসক, শিক্ষক এবং প্রকৌশলী হিসেবে কাজ করেন।

ইরাকি বিরাদরির বর্তমান জনসংখ্যার আকার অনুযায়ী তারা ভারতের সংখ্যালঘু জাতিগোষ্ঠীর অন্তর্ভুক্ত। গত ৬০০-৭০০ বছরে এই শহরগুলিতে বহিরাগতদের জনসংখ্যা ক্রমাগত বেড়েছে। ইরাকি বিরাদরির বেশিরভাগ বংশধর এখনও তাদের প্রাচীন বাসভুমির শহরে এবং পূর্ব উত্তরপ্রদেশের গাজীপুর, বালিয়া, দেওরিয়া/গোরখপুর, মৌ এবং আজমগড়ের অন্যান্য নিকটবর্তী শহরে বাস করে। এই সম্প্রদায়ের লোকেরা উর্দু ভাষা অথবা স্থানীয় ভোজপুরি ভাষা এবং আওয়াধি উপভাষায় কথা বলে। ৫০-১০০ বছর আগে বেশিরভাগ ইরাকি বিরাদরি পরিবারে লোকেদের আরবি/ফার্সি ভাষার উপর শক্তিশালী দখল ছিল।

## তথ্যসূত্র

বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:ভারতীয় সুন্নি মুসলিম
বিষয়শ্রেণী:ইসলামি সম্মানসূচক উপাধি
বিষয়শ্রেণী:ইরাকি বংশোদ্ভূত ভারতীয় ব্যক্তি
মৎস্য প্রশিক্ষণ একাডেমি

**মৎস্য প্রশিক্ষণ একাডেমি** বা **ফিসারিজ ট্রেনিং অ্যাকাডেমি** মৎস্য অধিদপ্তরের অধীনস্থ একটি সরকারি প্রতিষ্ঠান। মূলত ইউনিয়ন, উপজেলা, জেলা, এবং বিভাগীয় পর্যায়ের কর্মকর্তাদের মৎস্য বিষয়ে প্রশিক্ষণ দিয়ে থাকে এ প্রতিষ্ঠানটি। 

## ইতিহাস
দেশভাগের পর ১৯৫২ সালে পাকিস্তান সরকার করাচিতে *কেন্দ্রীয় মৎস্য বিভাগ* প্রতিষ্ঠা করে। এর অধীনে একটি দপ্তর ছিলো পূর্ব পাকিস্তানের ঢাকায়; *মৎস্য প্রশিক্ষণ একাডেমি* নামে। স্বাধীনতার পর ১৯৭৫ সালে *কেন্দ্রীয় মৎস্য বিভাগ*কে মৎস্য অধিদপ্তর-এর সাথে একীভূত করা হয়। পরবর্তীতে ১৯৮৪ সালে একে মৎস্য অধিদপ্তরের অধীনে আনা হয়।

## গঠন
ব্যবস্থাপনার কার্যক্রম পরিচালনার জন্য ১৭ সদস্যের একটি পরিচালনা পর্ষদ গঠন করা হয়। তাঁরা হলেন:
* পরিচালক: ১ জন
* উপ-পরিচালক: ১ জন
* সহকারী পরিচালক: ২ জন
* উপ-সহকারী পরিচালক: ১ জন
* মৎস্য সম্প্রসারণ কর্মকর্তা: ১ জন

## আরও দেখুন
* মৎস্য ও প্রাণিসম্পদ মন্ত্রণালয়
* মৎস্য অধিদপ্তর

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:১৯৫২-এ প্রতিষ্ঠিত সরকারি সংস্থা
মুসলিম রাংরেজ

**মুসলিম রংরেজ**  বা **মুসলিম রাংরেজ** হল উত্তর ভারতের মুসলিম রাজপুতদের একটি সম্প্রদায়।  এই সম্প্রদায়ের অনেক সদস্য স্বাধীনতার পর পাকিস্তানে চলে আসেন এবং করাচি, সিন্ধু প্রদেশ ইত্যাদি স্থানে বসতি স্থাপন করেন।

ফার্সি ভাষায় *রংরেজ* (رنگریز) শব্দের অর্থ হল রঞ্জক। এই সম্প্রদায়ের লোকেরা ঐতিহ্যগতভাবে কাপড় রং করার পেশার সাথে যুক্ত। তবে বর্তমান পরিস্থিতিতে এরা অন্য বিভিন্ন ব্যবসা এবং অন্যান্য ব্যবসায়িক কর্মকাণ্ডের সাথে যুক্ত। এই জনজাতির অনেকেই এখন নিজেদের মধ্য এশীয় অঞ্চলের স্থানীয় জনগোষ্ঠীর বংশোদ্ভূত বলে দাবি করে এবং সম্ভবত এদের মধ্যে কিছু জনসংখ্যার অংশ তুর্কি বংশোদ্ভূত। তারা সম্ভবত হিন্দু রাজপুতদের বংশধর যারা ধর্মান্তরিত হয়েছে। তাদের পারিবারিক বংশতালিকার তথ্য অনুসারে জানা গেছে যে সম্প্রদায়ের কিছু সদস্য বিদেশী বংশোদ্ভূত হতে পারে কিন্তু  সময়ের সাথে সাথে তারা সম্প্রদায়ের অভিন্ন অংশ হয়েছে উঠেছে।  তারা এখন পোশাক রং করার ব্যবসার সঙ্গে যুক্ত।

দেখা গেছে ভারতের রাংরেজদের জিনগত বিশিষ্টতার সাথে পাঠান এবং সাইয়িদের মিল নেই। এর থেকে সিদ্ধান্ত নেওয়া যায় যে তারা পৌত্তলিক ধর্ম থেকে ধর্মান্তরিত এবং মুসলিম রাজপুত, মেওয়াতি বা কায়মখানির সাথে সম্পর্কিত। কারণ তাদের ত্বকের স্বর এবং মুখের বৈশিষ্ট্যগুলি এই কথার স্বপক্ষেই প্রমান দেয়।

তাদের প্রধান বসতি অঞ্চল তিনটি মহকুমায় বিভক্তঃ- লালগড়, নীলগড় এবং মুসলিম ছিপি। তারা উর্দু এবং হিন্দির অথবা স্থানীয় উপভাষায় কথা বলে। তারা কাপড় রং করা ও কাপড় ছাপানোর ব্যবসার সাথে যুক্ত। লালগড় এবং নীলগড় -এর নামকরন সাধারণত লাল ও নীল থেকে রঙ থেকে হয়েছে, যে অঞ্চলে এদের জনসংখ্যা উল্লেখনীয়ভাবে বেশি সেই অঞ্চলের নাম হয়েছে লালগড় অথবা নীলগড়। প্রকৃতপক্ষে, মুসলিম ছিপি সম্প্রদায় বৃহত্তর রংরেজ সম্প্রদায়ের মধ্যে একটি স্বতন্ত্র উপ-গোষ্ঠী যা আন্তঃবিবাহের মাধ্যমে তৈরি হয়েছে। *রংরেজ* শব্দটি এখন *সাব্বাগ* শব্দ দ্বারা প্রতিস্থাপিত হয়েছে। এটি একটি আরবি শব্দ যার অর্থ হল বাগান। তারা সুন্নি মুসলিম সম্প্রদায়। তারা তাদের ধর্মীয় রীতি ও বিশ্বাস অনুযায়ী খাজা মঈনুদ্দিন চিশতির মতো উত্তর ভারতের বিভিন্ন সুফি সাধকের মাজারে গমন করে। 

রংরেজ সম্প্রদায়ের লোকেদের প্রধানত উত্তর প্রদেশ, বিহার, মধ্যপ্রদেশ, দিল্লি এবং রাজস্থান রাজ্যে দেখা যায়। 

বেশ কিছু রংরেজ সম্প্রদায়ের লোকেরা দেশভাগের সময় পাকিস্তানে চলে গেছে। এখন সেখানে তারা মুহাজির সম্প্রদায়ের একটি গুরুত্বপূর্ণ অংশ।

## তথ্যসূত্র

বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:রাজস্থানের মুসলিম সম্প্রদায়
বিষয়শ্রেণী:বিহারের মুসলিম সম্প্রদায়
বিষয়শ্রেণী:বিহারের সামাজিক গোষ্ঠী
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:রাজস্থানের সামাজিক গোষ্ঠী
বিষয়শ্রেণী:পাকিস্তানের সামাজিক দল
বিষয়শ্রেণী:ভারতের মুসলিম সম্প্রদায়
হজ্জাম

**হিজামা** বা **হজ্জাম** অথবা ***কাপিং*** নামে পরিচিত এই ভারতের জাতিগোষ্ঠী কাপিং থেরাপি অনুশীলনের জন্য পরিচিত। হিজামা শব্দটি এসেছে আরবি শব্দ আল হাজম থেকে। আরব দেশগুলিতে একজন কাপিং থেরাপি  অনুশীলনকারীকে *হিজামা* বলা হত এবং ভারতেও এই নামটি ব্যবহৃত হত।  

মুহাম্মদের কিছু সহকারী খিলাফত ক্ষমতার সময় পারস্য, মিশরে ইসলামের বাণী প্রচার করে। তখন পারসিকরা ভারত জয় করতে উদ্যোগী হয়। এইভাবে, হিজামারা আরব থেকে পারস্য এবং তারপর ভারতে এসেছে। ভারতে তারা তাদের পেশা অনুশীলন করত এবং হিজামার সাথে আরও অনেক কিছু যেমন দাঁত টানানো, চুল কাটা, ভেড়া কাটা, ফোড়ার চিকিৎসা ইত্যাদির অনুশীলন করত। তাদের নামকরণ করা হয়েছিল হজ্জাম কারণ তাদের আদি দেশে তাদের এই নামেই ডাকা হত। তারা এখন উত্তর ভারত এবং পাকিস্তানের কিছু অঞ্চলে বসবাসকারী একটি জাতিগত গোষ্ঠী। পাকিস্তানে, তারা সিন্ধু এবং পাঞ্জাব প্রদেশে বসবাস করেন। তারা ভারতে অনুন্নত সম্প্রদায় হিসাবে বিবেচিত হয়। উত্তর ভারতে এদের জনসংখ্যা বেশি।  পাকিস্তানের সিন্ধু ও পাঞ্জাব প্রদেশেও এদের বস্তি আছে। তারা উত্তরপ্রদেশে খলিফা নামেও পরিচিত। এরা পশ্চিমবঙ্গের সাতাত খলিফা নামে পরিচিত।

হিজামা হল আরব, পারস্য, ব্যাবিলন, চীনা, ফারাও, মিশরীয়, এশিয়ান, গ্রীস এবং সমগ্র ইউরোপ সহ বিস্তীর্ন অঞ্চলের বিবিধ জাতির দ্বারা অনুসৃত একটি প্রাচীন চিকিতসা সংক্রান্ত অনুশীলন। এটি বিশ্বজুড়ে ঐতিহ্যগত ওষুধ ও চিকিতসা পদ্ধতি হিসাবে বিবেচিত হত। এই পদ্ধতি একসময় ব্যাপকভাবে ব্যবহৃত হয়েছিল এবং এখনও সারা বিশ্বে আধুনিক অনুশীলনকারীরা এর ব্যবহার করে।

ইসলামে হিজামা প্রথাকে মুহাম্মদ জনপ্রিয় করেছিলেন।

প্রচলিত রীতি অনুসারে হিজামা করার জন্য সর্বোত্তম এবং সবচেয়ে উপকারী দিনগুলি *সুন্নাহ দিন* নামে পরিচিত। ইসলামিক (চন্দ্র) মাসের সতেরো, উনিশ বা একুশ তারিখ যা সোমবার, মঙ্গলবার বা বৃহস্পতিবার পড়ে সেইদিন হিজামার জন্য আদর্শ। 

বিহারে হজ্জামরা সাধারণত খলিফা নামে পরিচিত এবং তারা হিন্দির একটি উপভাষা মৈথিলি ভাষায় কথা বলে। অধিকাংশ শিক্ষিত হজ্জামরা উর্দু ভাষায় কথা বলে। তারা বিহারের বিভিন্ন অঞ্চলে বসবাস করেন এবং এখনও তারা তাদের পেশায় নিযুক্ত রয়েছেন। তবে ঝাড়খণ্ডের অনেক খলিফা এখন কৃষক হিসাবে তাদের জীবনযাপন করছেন। হজ্জাম সম্প্রদায়ের একটি বিরদারি পঞ্চায়েত রয়েছে, যা আন্তঃসাম্প্রদায়িক বিরোধের পাশাপাশি রাজ্যের প্রতিনিধি হিসাবে কাজ করে। পেশাগত কারণে এদের অনেকে মুম্বাই এবং কলকাতায় চলে গেছে। সেখানে তারা প্রধানত দিনমজুর হিসেবে কাজ করে। 

## তথ্যসূত্র

বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:বিহারের সামাজিক গোষ্ঠী
বিষয়শ্রেণী:বিহারের মুসলিম সম্প্রদায়
বিষয়শ্রেণী:হরিয়ানার সামাজিক গোষ্ঠী
বিষয়শ্রেণী:ভারতের মুসলিম সম্প্রদায়
বিষয়শ্রেণী:পাঞ্জাবি উপজাতি
বিষয়শ্রেণী:পাকিস্তানের সামাজিক দল
মুসলিম তেলি

**মুসলিম তেলি** হল তেলি জাতির অন্তর্ভুক্ত এক সম্প্রদায় যারা সুন্নি ইসলাম ধর্ম অনুসরণ করে। ভারত ও পাকিস্তানে এরা বসবাস করে। 

মুসলিম তেলির ঘাঞ্চি সম্প্রদায়ের সাথে সম্পর্কিত। ঘাঞ্চিরা গুজরাতের একটি সম্প্রদায়। এরা প্রধানত রান্নার তেল তৈরির পেশার সাথে জড়িত। এই অঞ্চলগুলিতে লুহার জাতিরও বসবাস। সেখানে কিছু তেল শোধনাগারকে *সৌদি আরবের (ইউএই) তেলিস* হিসাবে বিবেচনা করা হয়। *তেলিস* শব্দটির সাথে তেলি শব্দের বিশেষ মিল আছে।

তেলি শব্দটি সংস্কৃত শব্দ তৈলিকা বা তৈল থেকে এসেছে, যার অর্থ সরিষা বা তিল থেকে প্রস্তুত তেল। এই সম্প্রদায়ের লোকেরা এইভাবে সরিষা বা তিলের তেল প্রস্তুত করে জীবিকা নির্বাহ করে। তারা ইসলাম ধর্মে ধর্মান্তরিত কারিগর শ্রেনীর একটি অংশ। তারা এমন কিছু উপাধি ব্যবহার করে যা সাধারণত হিন্দু সম্প্রদায়ে লোকেরা ব্যবহার করে। উত্তর ভারতে তারা উর্দুতে কথা বলে এবং এর সাথে আওয়াধি এবং খারি বলি উপভাষা ব্যবহার করে। পাকিস্তানে এই সম্প্রদায় পাঞ্জাবি ভাষায় কথা বলে। 

ভারতে তারা উত্তর প্রদেশ এবং বিহার রাজ্যেসহ উত্তর ভারতের বিস্তীর্ণ অঞ্চল জুড়ে বসবাস করেন। এই জনগোষ্ঠী পেশার জন্য  জমির ওপর নির্ভরশীল। তেল প্রস্তুত করা তাদের ঐতিহ্যবাহী পেশা। এখন অর্থকরী ফসল চাষ এবং অন্যান্য ব্যবসার সাথেও তারা যুক্ত। অনেকেই এখন সফল ব্যবসায়ী। এই সম্প্রদায়ের লোকেরা নিজেকে শেখ মর্যাদাসম্পন্ন বলে মনে করে, কারণ তারা বৈশ্য বর্ণ থেকে ধর্মান্তরিত। 

উত্তরপ্রদেশে বেশিরভাগ তেলি জনগন ছোট এবং মাঝারি আকারের কৃষক। ভারতের স্বাধীনতার সময় সম্পাদিত ভূমি সংস্কার থেকে তারা অনেকেই উপকৃত হয়েছেন। তখন তাদের চাষ করা জমির মালিকানা দেওয়া হয়েছিল। উত্তরপ্রদেশের তেলিরা কঠোরভাবে অন্তঃবিবাহী প্রথায় বিশ্বাসী। তারা আরও চারটি অন্তঃবিবাহিত গোষ্ঠীতে বিভক্ত। সেই চারটি ভাগ হল, তুর্কিয়া, ইকাসনা, দোসনা এবং দেশ। তুর্কিয়ারা প্রধানত আওধ এবং বারাণসীতে থাকে। ইকাস্না এবং দোসনারা পশ্চিম উত্তর প্রদেশে থাকেন। তারা উর্দু, সেইসাথে হিন্দির উপভাষায় কথা বলে এবং সুন্নি সম্প্রদায়কে অনুসরণ করে। তেলিরা বহু-বর্ণের গ্রামে বাস করে, কিন্তু তাদের নিজস্ব স্বতন্ত্র পরিচয় বজায় রাখে।  

পাকিস্তানে, তিনটি স্বতন্ত্র সম্প্রদায় রয়েছে যারা তেলি সম্প্রদায়ের অংশ। তারা হল করাচীর উর্দুভাষী সম্প্রদায়, পাঞ্জাবের তেলি মালিক এবং তেলি রংহার রাজপুত।

## তথ্যসূত্র

বিষয়শ্রেণী:বিহারের মুসলিম সম্প্রদায়
বিষয়শ্রেণী:বিহারের সামাজিক গোষ্ঠী
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:পাকিস্তানের সামাজিক দল
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের সামাজিক গোষ্ঠী
প্রাণিসম্পদ ও ডেইরি উন্নয়ন প্রকল্প

**প্রাণিসম্পদ ও ডেইরি উন্নয়ন প্রকল্প** বা **লাইভস্টক অ্যান্ড ডেইরি ডেভেলপমেন্ট প্রজেক্ট** প্রাণিসম্পদ অধিদপ্তরের অধীনস্থ একটি প্রকল্প। মূলত প্রাণিজাত পণ্যের উৎপাদন বৃদ্ধি, চাহিদা সৃষ্টি, নিরাপদ প্রাণিজ খাদ্য উৎপাদন নিয়ে কাজ করছে এ প্রকল্পটি। 

## ইতিহাস
৯ নভেম্বর, ২০১৮ এ মৎস্য ও প্রাণিসম্পদ মন্ত্রণালয় ও বিশ্বব্যাংকের *এগ্রিকালচার গ্লোবাল প্রাকটিস বিভাগের* প্রতিনিধিদল *দি ক্লাইমেট স্মার্ট ইনভেস্টমেন্ট প্ল্যান* এবং *ম্যাক্সিমাম ফিন্যান্স ফর ডেভলপমেন্ট*-এর আওতায় *প্রাণিসম্পদ ও ডেইরি উন্নয়ন প্রকল্প* বাস্তবায়নের রূপরেখা তৈরি করেন। প্রকল্পের ব্যয় ধরা হয়েছে ৪ হাজার ২৮০ কোটি ৩৬ লাখ ৪৮ হাজার টাকা; যার মধ্যে বিশ্বব্যাংক সহায়তা করবে ৩ হাজার ৮৮৫ কোটি ৭৩ লাখ টাকা। তিন পার্বত্য জেলা বাদে বাকি ৬১টি জেলায় এ প্রকল্পের কার্যক্রম পরিচালিত হচ্ছে। প্রকল্পটির মেয়াদ শুরু হয়েছে ১ জানুয়ারি, ২০১৯ এ, এবং শেষ হবে ৩১ ডিসেম্বর, ২০২৩ সালে।

## গঠন
ব্যবস্থাপনার কার্যক্রম পরিচালনার জন্য ৭ সদস্যের একটি পরিচালনা পর্ষদ গঠন করা হয়। তাঁরা হলেন:
* প্রকল্প পরিচালক: ১ জন
* চীফ টেকনিক্যাল কো-অর্ডিনেটর: ১ জন
* উপ-প্রকল্প পরিচালক: ৫ জন

## আরও দেখুন
* মৎস্য ও প্রাণিসম্পদ মন্ত্রণালয়
* প্রাণিসম্পদ অধিদপ্তর (বাংলাদেশ)

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:২০১৯-এ প্রতিষ্ঠিত সরকারি সংস্থা
বিনিতা টপ্পো

**বিনীতা টপ্পো,** (জন্ম ২১শে নভেম্বর ১৯৮০) হলেন ভারতের মহিলা জাতীয় ফিল্ড হকি দলের একজন সদস্য। ২০০৪ সালে মহিলা হকি এশিয়া কাপে স্বর্ণ পদক জয়ী ভারতীয় দলে তিনি খেলেছিলেন। টপ্পো বর্তমানে পশ্চিম রেলওয়েতে কর্মরত।

## প্রাথমিক জীবন
টপ্পো ওডিশার সুন্দরগড় জেলার লুলকিডিহিতে জন্মগ্রহণ করেন। তিনি খুব অল্প বয়সে তাঁর বাবাকে হারিয়েছিলেন এবং তাঁর মা একটি স্কুলে ঝাড়ুদার হিসাবে কাজ করেছিলেন।

## শিক্ষা
টপ্পো রাঁচির মাহিন্দ্রা কলেজে পড়াশোনা করেছেন। তিনি রাউরকেলার পানপোশ স্পোর্টস হোস্টেলে হকির প্রশিক্ষণ নেন। জামশেদপুরের টাটা ফুটবল একাডেমি এবং দিল্লির বাইচুং ভুটিয়া ফুটবল স্কুল থেকে তিনি প্রশিক্ষক প্রশিক্ষণ কার্যক্রম সম্পন্ন করেছেন।

## কর্মজীবন এবং প্রশিক্ষণ
টপ্পো ২০০৪ সালে ভারতীয় জাতীয় দলে জায়গা করে নেন। এর আগে, তিনি রাজ্যের অনেক স্থানীয় টুর্নামেন্ট জিতেছিলেন। তিনি ২০০৭ মহিলা এশিয়া কাপে ভারতীয় মহিলা হকি দলের নেতৃত্ব দিয়েছিলেন। তিনি স্কুলে পড়ার সময় অনূর্ধ্ব - ১৬ ঝাড়খণ্ড রাজ্য দলের নেতৃত্ব দিয়েছিলেন। তিনি ২০১০ সালে কমনওয়েলথ ক্রীড়ায় ৫ম অবস্থানে ছিলেন

ঘরোয়া সার্কিটে ভারতীয় মহিলা হকি দলে টপ্পো ফুল ব্যাক অবস্থানে খেলেছেন।

আন্তর্জাতিক সার্কিটে টপ্পো যেগুলি খেলেছেন সেগুলি হলো

* ২০০৬ সালের ডিসেম্বরে দোহায় এশিয়ান গেমস
* ২০০৪ সালের ফেব্রুয়ারিতে দিল্লিতে এশিয়া কাপ
* ২০০৫ সালের অক্টোবরে দিল্লিতে ইন্দিরা গান্ধী গোল্ড কাপ
* ২০০৪ সালের আগস্ট মাসে এশিয়ান ট্যুরে সিঙ্গাপুরে একটি চার দেশের টুর্নামেন্ট।
* ২০০৪ সালের এপ্রিল মাসে অস্ট্রেলিয়া সফর, ৩টি দেশের একটি সিরিজ।

২০০৬ সালে মাদ্রিদে বিশ্বকাপেও টপ্পো ভারতের প্রতিনিধিত্ব করেছিলেন।

## স্বীকৃতি
২০১১ সালের মে মাসে, টপ্পোকে ভারতীয় হকিতে অবদানের জন্য ভুবনেশ্বরের জয়দেব ভবনে তৎকালীন মুখ্যমন্ত্রী নবীন পট্টনায়েক দ্বারা সংবর্ধিত করা হয়েছিল।

## তথ্যসূত্র

বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:ওড়িশার ব্যক্তি
বিষয়শ্রেণী:ভারতীয় নারী ফিল্ড হকি খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:২০০৬ এশিয়ান গেমসের পদক বিজয়ী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:ওড়িশার ফিল্ড হকি খেলোয়াড়
বিষয়শ্রেণী:ওড়িশার নারী ক্রীড়াবিদ
বিষয়শ্রেণী:সুন্দরগড় জেলার ব্যক্তি
বিষয়শ্রেণী:২১শ শতাব্দীর ভারতীয় নারী ক্রীড়াবিদ
জবামণি টুডু

**জবামণি টুডু** (জন্ম ১০ই এপ্রিল ২০০০) হলেন একজন ভারতীয় ফুটবলার যিনি ইস্ট কোস্ট রেলওয়ে এবং ভারতের মহিলা জাতীয় ফুটবল দলের হয়ে একজন রক্ষণভাগের খেলোয়াড় (ডিফেন্ডার) হিসেবে খেলেন।

## প্রাথমিক জীবন
জবামণি টুডু ২০০০ সালের ১০ই এপ্রিল, ওড়িশার ময়ূরভঞ্জ জেলায় জন্মগ্রহণ করেছেন। তিনি ওড়িশা স্পোর্টস হোস্টেলে থেকে ফুটবলে প্রশিক্ষণ নিয়েছিলেন। তিনি যুব ও সিনিয়র ফুটবল টুর্নামেন্টে খেলেছেন। তিনি যুব ও সিনিয়র উভয় জাতীয় প্রতিযোগিতায় ওড়িশার হয়েও খেলেছেন।

## আন্তর্জাতিক ক্রীড়া জীবন
২০১৫ সালের এএফসি অনূর্ধ্ব -১৬ চ্যাম্পিয়নশিপ বাছাইপর্বের খেলায় টুডু অনূর্ধ্ব-১৬ স্তরে ভারতের প্রতিনিধিত্ব করেছিলেন। ২০১৬ সালের ডিসেম্বরে টুডুকে ২০১৬ সালের সাফ মহিলা চ্যাম্পিয়নশিপের জন্য ভারতের জাতীয় মহিলা ফুটবল দলে নির্বাচিত করা হয়েছিল। ২০১৭ সালের ২রা জানুয়ারী নেপালের জাতীয় দলের বিপক্ষে ভারতের সেমিফাইনাল ম্যাচে, দলের হয়ে টুডুর অভিষেক হয়। তিনি ডালিমা চিব্বরের বিকল্প হিসেবে মাঠে নেমেছিলেন, এই খেলায় ভারত ৩–১ ব্যবধানে জয়ী হয়েছিল। তিনি ১৭ বছর বয়সেই আন্তর্জাতিক খেলায় আত্মপ্রকাশ করেছিলেন।

## আন্তর্জাতিক গোল

## তথ্যসূত্র

## বহিঃসংযোগ

* ওরিস্পোর্টস প্রোফাইল
* অল ইন্ডিয়া ফুটবল ফেডারেশনে জবামনি টুডু
* 

বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:ভারতীয় নারী ফুটবলার
বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশার নারী ক্রীড়াবিদ
কুন্দ্রা

**কুঞ্জরা** বা কুন্দ্রা হল উত্তর ভারত, মধ্য ভারত এবং নেপালে বসবাসকারী একটি সুন্নি মুসলিম সম্প্রদায়।  তারা সবজি ফরোশ বা মেওয়া ফরোশ নামেও পরিচিত। এছারাও এদের **কুঞ্জরদা** বা **কুঞ্জদা** নামেও অভিহিত করা হয়। বর্তমানে ভারতের, বিশেষ করে উত্তর ভারতের বিভিন্ন অঞ্চলে বসবাসকারী কুঞ্জরা সম্প্রদায়ের লোকেরা ভারতের অনগ্রসর জাতি বিভাগে অন্তর্ভুক্ত।

## ইতিহাস এবং উত্স
কুঞ্জরা সম্প্রদায়ের লোকেরা প্রধানত কৃষিকাজের সাথে যুক্ত ও চাষাবাদ করেই তারা নিজেদের জীবন ও জীবিকা নির্বাহ করেন। কুঞ্জরা সম্প্রদায়ের নামটি সংস্কৃত শব্দ *কুঞ্জ* থেকে উদ্ভূত, যার অর্থ ধনুক। গেজেটিয়ার পাঞ্জাবের তথ্যের উপর ভিত্তি করে, তারা নিজেদের রাজা কুঞ্জপালের বংশধর বলে দাবি করেন। কুঞ্জপাল হলেন কুঞ্জ শহরের রাজা। কুঞ্জ শহর দেশভাগের আগে পাঞ্জাব প্রদেশের গুজরাট জেলায় অবস্থিত ছিল। এই অঞ্চল বর্তমানে পাকিস্তানের অন্তর্ভুক্ত। 

## বর্তমান পরিস্থিতি
এই সম্প্রদায়ের লোকেরা এখন শহরে বসবাস করতে শুরু করেছেন। তারা অন্যান্য সম্প্রদায় যেমন কুর্মি, মুরাও এবং কাছিদের থেকে সবজি কেনেন। তারা উত্তরপ্রদেশ, মধ্যপ্রদেশ, বিহার এবং দিল্লি রাজ্যের আঞ্চলিক অনগ্রসর জাতি বিভাগে অন্তর্ভুক্ত। 

## বাসস্থান
সমগ্র উত্তর ভারতে কুঞ্জরা অধিবাসীর লোকেদের দেখা পাওয়া যায়। উত্তরপ্রদেশ এবং মধ্যপ্রদেশে তাদের সংখ্যা উল্লেখনীয়ভাবে বেশি। প্রধানত ভোপাল (পুরাতন শহর), সাগর, জবলপুর জেলায় এদের বসবাস। এছারাও রাজস্থানের  যোধপুর, উদয়পুর, ভিলওয়ারা, পালি, ঝুনঝুনু, চুরু এবং অন্যান্য অনেক শহরে এদের বসতি আছে। রাজস্থানের খুরাই অঞ্চলেও এদের দেখা পাওয়া যায়।

## তথ্যসূত্র

বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:মধ্যপ্রদেশের সামাজিক গোষ্ঠী
বিষয়শ্রেণী:বিহারের সামাজিক গোষ্ঠী
বিষয়শ্রেণী:ভারতের সামাজিক গোষ্ঠী
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:ভারতের মুসলিম সম্প্রদায়
বিষয়শ্রেণী:পাকিস্তানের সামাজিক দল
মুঘল জাতি

**মুঘলরা** (যার বানান মোঘল বা মোগলও) হল উত্তর ভারত, পাকিস্তান ও বাংলাদেশে ইন্দো-তুর্কি জনগণের সাংস্কৃতিকভাবে সম্পর্কিত কয়েকটি গোষ্ঠী। তারা দাবি করে যে তারা বিভিন্ন মধ্য এশীয় মঙ্গোলিক   ও তুর্কি উপজাতি এবং পারস্যদের বংশধর যারা এই অঞ্চলে বসতি স্থাপন করেছিল। *মুঘল* (বা ফার্সি ভাষায় *মোগল*) শব্দটির আক্ষরিক অর্থ মঙ্গোল।
## ইতিহাস এবং উৎস
১৩-১৪ শতকে মঙ্গোল সাম্রাজ্যের সময় চেঙ্গিস খানের সেনাবাহিনী মধ্য এশিয়া ও পারস্য জুড়ে ছড়িয়ে পড়ে। পরবর্তী শতাব্দীতে, এই সৈন্যদের বংশধররা পারস্য ও তুর্কি মুসলমানদের সাথে আন্তঃবিবাহ করে, ইসলামে ধর্মান্তরিত হয় এবং ফার্সি ভাষা ও সংস্কৃতি গ্রহণ করে। চেঙ্গিস খান থেকে তৈমুর থেকে বাবর পর্যন্ত ভারত ও মঙ্গোলদের মধ্যে সংঘাত লিপিবদ্ধ হয়েছে। দিল্লী সালতানাত (১২০৬-১৫২৬) ১২৯৭ থেকে ১৩০৩ সাল পর্যন্ত প্রায় বার্ষিক মঙ্গোল আক্রমণের মুখোমুখি হয়েছিল যখন দোয়াবকে বরখাস্ত করা হয়েছিল এবং বর্তমান পাকিস্তান ক্রমাগত মঙ্গোলদের দখলে ছিল। ভারতীয় ও ইন্দো-পারস্য উৎসগুলি আক্রমণকারীদের *মোগল* হিসাবে উল্লেখ করেছে, যা *মঙ্গোল* থেকে উদ্ভূত। ১৬ শতকের সময়, তুর্কো-মঙ্গোল বিজয়ী বাবর উত্তর ভারতের বেশিরভাগ অংশ মুঘল শাসনের অধীনে নিয়ে আসেন এবং একটি সাম্রাজ্য প্রতিষ্ঠা করেন যা ১৯ শতকের মাঝামাঝি পর্যন্ত স্থায়ী হয়েছিল। শাসক শ্রেণী হিসেবে মুঘলরা প্রধানত অন্যান্য মুসলমানদের সাথে শহরে বাস করতো। তারা ঐতিহ্যগতভাবে ঘোড়দৌড়, তীরন্দাজ, কুস্তি ও মাংস-ভারী খাবারের দক্ষতার জন্য পরিচিত ছিল।

আদালত এখন প্রকৃত মঙ্গোলদের মতো নয়, বরং তুর্কি, তুর্কমান/উজবেক, আরব ও পারস্য বা এই সমস্ত শ্রেণীর বংশধরদের সমন্বয়ে গঠিত; স্থানীয় বংশোদ্ভূত মুসলমানদের দ্বারা সাধারণ উপাধি মুঘল দ্বারা পূর্বে উল্লিখিত হিসাবে পরিচিত।

## তথ্যসূত্র

## তথ্যসূত্র

বিষয়শ্রেণী:মঙ্গোল জনগোষ্ঠী
বিষয়শ্রেণী:তুর্ক জাতি
বিষয়শ্রেণী:পদবিসমূহ
বিষয়শ্রেণী:পাঞ্জাবি উপজাতি
বিষয়শ্রেণী:ভারতের উপজাতি
বিষয়শ্রেণী:পাকিস্তানের উপজাতি
বিষয়শ্রেণী:ভারতের জাতিগোষ্ঠী
মালকানা

**মালকানা** হল ভারতের একটি মুসলিম সম্প্রদায়। এরা সাধারণত ভারতের উত্তর প্রদেশ এবং বিহার রাজ্যে বসবাস করেন। 

## ইতিহাস এবং উৎস
আগ্রা জেলায় বসবাসকারী মালকানা সম্প্রদায়ের লোকেরা দাবি করে যে তারা বেশ কয়েকটি হিন্দু বর্ণ সম্প্রদায়ের বংশোদ্ভূত। কিরাওলির পাঁচটি গ্রাম দখল করে থাকা লোকেরা নিজেদের জাট বংশের অন্তর্ভুক্ত বলে দাবি করেন। 

প্রধানত হাথরস জেলায় সাদাবাদ শহরের কাছে এদের বসতি দেখা যায়।

বিহারের মালকানা সম্প্রদায়ের লোকেরা প্রধানত পূর্বের শাহাবাদ জেলায় কেন্দ্রীভূত।  ১৯২৩ সালে শুধুমাত্র শাহাবাদেই ১৩০০ জন মালকানা জনগনের সংখ্যা নথিবদ্ধ  করা হয়েছিল। বিদেশী হানাদারদের দ্বারা লুণ্ঠিত হওয়ার কারণে তারা ধর্মান্তরিত হতে বাধ্য হয়েছিল এবং মুসলমান হয়েছিল। কিন্তু তারপরেও তাদের মধ্যে অনেকেই হিন্দু ঐতিহ্য ও সংস্কৃতির সাথে যুক্ত ছিল এবং স্বামী শারদানন্দের শুদ্ধি আন্দোলনের মাধ্যমে পুনরায় হিন্দু ধর্মে প্রত্যাবর্তন করার চেষ্টা করেছিল। শুদ্ধি আন্দোলনের মুল লক্ষ্য ছিল ধর্মান্তরিতদের পুনরায় হিন্দু ধর্মে ফিরিয়ে আনা। কিন্তু তিনি মৌলবাদী আব্দুল রশিদের নজরে পরে যান, যিনি দিল্লিতে তাকে গুলি করে হত্যা করেন। অনেক মুসলিম নেতা শাহাবাদ, গয়া এবং মুঙ্গেরে ধর্মীয় উত্তেজনা সৃষ্টি করার জন্য এটি প্রতিরোধ করার চেষ্টা করেছিলেন।

কুড়ি শতকের শুরুতে, মালকান ছিল এমন একটি সম্প্রদায় যাদের রীতিনীতি ছিল হিন্দু ও মুসলিম ঐতিহ্যের মিশ্রণ। তারা হিন্দু নাম রাখত ও রাম রাম সম্বোধিত করে নমস্কার জানাত। কিন্তু সম্প্রদায় হিসাবে তারা মৃতদের কবর দিত, খৎনা করত এবং বিশেষ অনুষ্ঠানে মসজিদ পরিদর্শন করত। সম্প্রদায়ের এই সারগ্রাহী প্রকৃতির কারণে তারা হিন্দু ও মুসলিম  উভয় সম্প্রদায়ের পুনরুজ্জীবনবাদীদের লক্ষ্যবস্তুতে পরিণত হয়।

পুনঃ ধর্মান্তর অভিযান ১৯২৮ সালের শেষের দিকে তার শীর্ষে পৌঁছেছিল, সেই সময়ে প্রায় ১,৬৩,০০ মালকানা মুসলমানকে হিন্দুধর্মে পুনঃ প্রত্যাবর্তন করে আনা হয়েছিল বলে জানা যায়।

## তথ্যসূত্র

বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:রাজপুত বংশ
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের সামাজিক গোষ্ঠী
বাংলাদেশ পেট্রোলিয়াম আইন, ১৯৭৪

**বাংলাদেশ পেট্রোলিয়াম আইন, ১৯৭৪** বাংলাদেশে পেট্রোলিয়াম অনুসন্ধান, উন্নয়ন, আহরণ, উৎপাদন, প্রক্রিয়াকরণ, পরিশোধন এবং বিপণনের জন্য প্রণীত একটি আইন। ১৯৭৪ সালে এই আইনটি প্রণয়ন করা হয় এবং একই বছরের ২২ আগস্ট থেকে এটি কার্যকর হয়।

## বিবরণ

আইনের ১২টি ধারা ও একাধিক উপধারা রয়েছে। এই আইন অনুযায়ী বাংলাদেশের স্থল ও জলসীমাসহ অর্থনৈতিক সীমানার অন্তর্গত সকল খনিজ ও পেট্রোলিয়াম সম্পদের মালিকানা বাংলাদেশ সরকারের এবং সরকার পেট্রোলিয়াম জাতীয় পণ্য অনুসন্ধান, উন্নয়ন, উত্তোলন, প্রক্রিয়াজাতকরণ, পরিশোধন ও বিপণনের জন্য একক ক্ষমতার অধিকারী। এই আইনের মাধ্যমেই পেট্রোলিয়াম অনুসন্ধান, উন্নয়ন, প্রক্রিয়াকরণ ও বিপণন কর্মকাণ্ড পরিচালনার জন্য কোনো ব্যক্তি বা প্রতিষ্ঠানের সঙ্গে প্রয়োজনীয় চুক্তি করা হয়। আইনটি ইংরেজি ভাষায় লিখিত, ২০০৩ সালে বাংলাদেশের মন্ত্রীপরিষদ কর্তৃক গৃহীত এক সিদান্ত অনুসারে আইন বিচার ও সংসদ বিষয়ক মন্ত্রণালয়ের মুদ্রণ ও প্রকাশনা বিভাগ ২৪ নভেম্বর ২০০৯ সালে আইনের একটি বাংলা অনুবাদ গেজেট আকারে প্রকাশ করে।

## তথ্যসূত্র

## বহিঃসংযোগ

বিষয়শ্রেণী:চুক্তি আইন
বিষয়শ্রেণী:বাংলাদেশের আইন
শৌনক

**শৌনক** () হল শিক্ষকদের জন্য এবং অথর্ববেদের শাখার জন্য প্রযোজ্য নাম। এটি বিশেষত একজন বিখ্যাত সংস্কৃত ব্যাকরণবিদ, ঋগ্বেদের ঋগ্বেদ-প্রাতিশাখ্য, বৃহদেবতা, কর্ণব্যূহ এবং ছয়টি অনুক্রমণী এর লেখকের নাম। তাকে কাত্যায়ন এবং বিশেষ করে অশ্বলায়নের শিক্ষক হিসেবে দাবি করা হয় এবং বলা হয় যে তিনি ঋগ্বেদের বাষ্কল ও শাকল শাখাকে একত্র করেছিলেন। কিংবদন্তীতে, তাকে কখনও কখনও গৃতসমদ, বৈদিক ঋষি হিসেবে চিহ্নিত করা হয়।

## সাহিত্য
বিষ্ণুপুরাণ অনুসারে, শৌনক ছিলেন গৃতসমদের পুত্র এবং মানব জীবনের চারটি স্তরের ব্যবস্থা আবিষ্কার করেছিলেন। সূত মহামুনি শৌনক মহা মুনির নেতৃত্বে একদল ঋষিদের কাছে পৌরাণিক কাহিনী বর্ণনা করেছিলেন।

ঋগ্বেদ-প্রাতিশাখ্য শৌনককে দায়ী করা হয় যিনি নৈমিষারণ্য এ অনুষ্ঠিত সত্র-যজ্ঞে (১২ দিনের খুব বড় আকারের সম্মিলিত যজ্ঞ) অন্যদের শিখিয়েছিলেন, চম্পা শহরের বিষ্ণুমিত্রের মতে, ঋগ্বেদ-প্রাতিশাখ্যর উবত ভাষ্যের ভাষ্যকার।

মহাভারত মহাকাব্যে শৌনকের বিশিষ্ট ভূমিকা ছিল। মহাকাব্য মহাভারত শৌনককে বর্ণনা করেছিলেন উগ্রশ্রব সৌতী নামে একজন গল্পকার শৌনকের নেতৃত্বে ঋষিদের সম্মেলন চলাকালীন নৈমিষারণ্য নামের বনে।

## তথ্যসূত্র

## বহিঃসংযোগ

বিষয়শ্রেণী:হিন্দুধর্মের উপাধি ও পেশা
বিষয়শ্রেণী:প্রাচীন সংস্কৃত ব্যাকরণবিদ
বিষয়শ্রেণী:মহাভারতের চরিত্র
কাশ্মীরি জাতি

**কাশ্মীরি জাতি** (Kashmiri pronunciation: [kəːʃirʲ] ) হল একটি ইন্দো-আর্য নৃতাত্ত্বিক গোষ্ঠী  যারা কাশ্মীরি ভাষায় কথা বলে, বেশিরভাগই বসবাস করে, তবে একচেটিয়াভাবে নয়, ভারতের জম্মু ও কাশ্মীর উপত্যকায়।

## তথ্যসূত্র

IRKashmiris
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী

বিষয়শ্রেণী:জম্মু ও কাশ্মীরের সামাজিক গোষ্ঠী
বিষয়শ্রেণী:ভারতের জাতিগোষ্ঠী
আসিফ হুসাইন

**আসিফ হুসাইন** (জন্ম ২০ নভেম্বর ১৯৭৯) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন। 

## তথ্যসূত্র

## বহিঃসংযোগ

* Asif Hussain at ESPNcricinfo

বিষয়শ্রেণী:ফয়সালাবাদ উল্ভসের ক্রিকেটার
বিষয়শ্রেণী:ফয়সালাবাদ থেকে আগত ক্রিকেটার
বিষয়শ্রেণী:ফয়সালাবাদের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
মনিহার

**মনিহার** () হল একটি মুসলিম সম্প্রদায়, প্রধানত উত্তর ভারতে বিদ্যমান।

## ইতিহাস ও উৎপত্তি
 শব্দটি *নর* থেকে এসেছে (), যার অর্থ উর্দুতে 'রত্ন' এবং এজেন্টিভ প্রত্যয় । সংস্কৃতে মনিহার শব্দের অর্থ মানি ধরনশ্য (मणि को धारण करने वाला अर्थात शिव)। তারা মনিহার সিদ্দিকী (শেখ সিদ্দিকী) ও সওদাগর নামেও পরিচিত।

মনিহার সম্প্রদায়গুলি প্রধানত গুজরাত, মধ্যপ্রদেশ, রাজস্থান ও উত্তর প্রদেশে দেখা যায়। তাদের প্রধান গোষ্ঠী হল বাচ্চল, ভাদৌরিয়া, চাঁদচি, কাচ্চোইয়ানা, খলরি, তালওয়ার, তুর্ক, উজবেক, পারমার, বানজারা, রণঞ্জয় ও রাইকওয়ার। এই গোষ্ঠীগুলির মধ্যে কয়েকটি হল আঞ্চলিক গোষ্ঠী, আর কিছু অন্যান্য সম্প্রদায়ের উৎপত্তিকে প্রতিফলিত করে, যেমন কাচওয়াহা ও পারমার। মণিহার সম্প্রদায়ে সিদ্দিক উপাধিটি প্রায়শই দেখা যায় যদিও তারা নিজেদেরকে শেখ সিদ্দিকী বলে মনে করে। মনিহারের একাংশ মুসলিম রাজপুত হতে পারে।
## বর্তমান পরিস্থিতি: ভারত
মণিহাররা সুন্নি হানাফি মুসলমান এবং উত্তর ভারতের অন্যান্য কারিগর সম্প্রদায়ের মতো মোটামুটি প্রচলিত ধারা মেনে চলে।

### উত্তর প্রদেশ
উত্তর প্রদেশের মনিহারে একটি ঐতিহ্যবাহী সম্প্রদায় পরিষদ রয়েছে, যা সম্প্রদায়ের মধ্যে বিবাদের সমাধান করে। তারা একটি অন্তঃবিবাহিত সম্প্রদায় যাদের সমরূপ জ্ঞাতি ও ক্রস-জ্ঞাতি বিবাহের জন্য অগ্রাধিকার রয়েছে।

### রাজস্থান
রাজস্থানে মনিহারদের ঝুনঝুনু, জয়পুর, সিকার, চুরু ও আজমির জেলায় দেখা যায়। তারা চুড়ি প্রস্তুতকারক এবং কার্পট বা সিলিং মোমের ব্যবসায়ী। রাজস্থানের মনিহার সম্প্রদায় রাজস্থানীর শেখাবতী উপভাষায় কথা বলে। তারা গোত্র বহির্বিবাহের একটি ব্যবস্থা বজায় রেখে অন্তঃবিবাহিত সম্প্রদায়। তারা তিনটি আঞ্চলিক গোষ্ঠীতে বিভক্ত, শিশগর, শেখাওয়াটি ও পাদিয়া, যা আরও কয়েকটি গোষ্ঠীতে বিভক্ত। শেখ গোষ্ঠী সম্প্রদায়ের একটি প্রাক-বিখ্যাত গোষ্ঠী।

## তথ্যসূত্র

বিষয়শ্রেণী:পাকিস্তানের সামাজিক দল
বিষয়শ্রেণী:রাজস্থানের মুসলিম সম্প্রদায়
বিষয়শ্রেণী:মুহাজির সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
কাসাব

**কাসাব**রা (; আরবি শব্দ  (*কাসাব-কসাই*) উত্তর ভারতীয় সম্প্রদায় বা *বিরদারির* সদস্য। মাঝে মাঝে বেশিরভাগ কুরেশ বর্ণের সদস্যদের **কাসাব** হিসাবে উল্লেখ করা হয়। বর্তমানে যারা মাংস কাটা ও বিক্রির ব্যবসায় নিয়োজিত কাসাবকে কুরেশি বলা হয়।
## ইতিহাস ও উৎপত্তি
কাসাবরা (কুরাইশি) হিন্দু ধর্মের উচ্চ ও সাহসী বর্ণ থেকে ধর্মান্তরিত হয়েছিল।

সম্প্রদায়টি সম্পূর্ণরূপে সুন্নি এবং উত্তর ভারতে উর্দুতে কথা বলে।

১৮৫৭ সালের ভারতীয় বিদ্রোহে অংশগ্রহণের জন্য রোহতকের জনগণকে ৬৩,০০০ টাকা জরিমানা করা হয়েছিল, যাদের বেশিরভাগই ছিল রাঙার, শেখ এবং মুসলিম কাসাব।

## বর্তমান পরিস্থিতি

### উত্তর ভারত
সম্প্রদায় পশু জবাইয়ের সাথে জড়িত রয়েছে।  মাংস বিক্রির পাশাপাশি তারা পশু কেনা-বেচা ও চামড়ার ব্যবসার সঙ্গে জড়িত। আওধের চিকওয়ারাও চামড়া বিক্রির সঙ্গে জড়িত। বিন্যাসের ক্ষেত্রে, এদের উত্তর প্রদেশ ও বিহার জুড়ে পাওয়া যায়। তারা কঠোরভাবে অন্তঃসম্পর্কীয়, যা একটি ছোট আত্মীয়তার বৃত্তের মধ্যে বিয়ে পছন্দ করে। বেশিরভাগ শহরগুলির মধ্যে রয়েছে স্বতন্ত্র এলাকা যেখানে সম্প্রদায় বাস করে, যেমন কানপুর, এলাহাবাদ, বেনারস, ফতেহপুর, দিল্লির কোরেশনগর।

আঞ্জুমান কোরেশ একটি ভারত-ব্যাপী সমিতি এবং এটি প্রাচীনতম মুসলিম সংগঠন। সম্প্রদায়টি ইসলামের সুন্নি ও শিয়া উভয় সম্প্রদায়ের অন্তর্গত, তবে সংখ্যাগরিষ্ঠরা সুন্নি। চিকওয়ারা আওয়াধি ভাষায় কথা বলে, আর কুরেশি কাসাবরা উর্দুতে কথা বলে।

রাজস্থানে, আজমির, জয়পুর, নাগৌর, যোধপুর এবং পালি জেলায় কাসাবদের দেখা যায়। কাসাবরা নিজেদের মধ্যে মেওয়ারি ও বহিরাগতদের সাথে হিন্দিতে কথা বলে। তাদের দুটি উপ-বিভাগ রয়েছে, বারাকসাব, যারা বলদ, ষাঁড় ও মহিষ জবাই করে এবং ছোটকাসাব, যারা ছাগল জবাই করে।

## তথ্যসূত্র

বিষয়শ্রেণী:ভারতীয় জাতি
বিষয়শ্রেণী:বিহারের মুসলিম সম্প্রদায়
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:পাঞ্জাবি উপজাতি
বিষয়শ্রেণী:বিহারের সামাজিক গোষ্ঠী
বিষয়শ্রেণী:জম্মু ও কাশ্মীরের সামাজিক গোষ্ঠী
বিষয়শ্রেণী:পাকিস্তানের সামাজিক দল
বিষয়শ্রেণী:রাজস্থানের সামাজিক গোষ্ঠী
বিষয়শ্রেণী:উত্তরপ্রদেশের সামাজিক গোষ্ঠী
বিসাতি

**বিসাতি** হল একটি মুসলিম সম্প্রদায়, যাদের উত্তর ভারতে দেখা যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে আসে এবং করাচি ও সিন্ধুতে বসতি স্থাপন করে।
## ইতিহাস ও উৎপত্তি
পাঞ্জাবি বিরাদ্রি নামে পরিচিত বিসাতিরা তাদের নামটি *বিসাত* শব্দ থেকে পেয়েছে, যার অর্থ  বিক্রয়ের জন্য ছড়িয়ে দেওয়া পণ্য। বিসাতিরা মূলত ফেরিওয়ালা ও ব্যবসায়ীদের একটি সম্প্রদায়। তাদের ঐতিহ্য অনুসারে, তারা শাহজাহানের শাসনামলে বেহরা থেকে অধুনা পাকিস্তানে চলে আসে। কথিত আছে যে তারা প্রথমে পাঞ্জাবে বসতি স্থাপন করেছিল এবং তারপর ভারতের বিভিন্ন অঞ্চলে ছড়িয়ে গিয়েছিল। এদের এখন প্রধানত কাশ্মীর, লখনউ, কানপুর, ফৈজাবাদ ও অবধের অন্যান্য অংশের পাশাপাশি দোয়াবের মিরাট ও সাহারানপুর জেলায় এবং বিহারের গোপালগঞ্জ জেলায় দেখা যায়। সম্প্রদায়ের উপগোষ্ঠী রয়েছে যা *বিরদারিস* নামে পরিচিত, সবচেয়ে গুরুত্বপূর্ণ হল আনসারী, হাশমি, খান, কাজী ও মির্জা। প্রায়োগিকভাবে, বিবাহ বিরাদারির মধ্যে ঘটে বলে মনে করা হয় এব বিরাদারির সকল সদস্যই তাদের বংশধরকে একটি সাধারণ পূর্বপুরুষ থেকে সনাক্ত করে। তাদের রয়েছে আহমেদ ও বেগ উপাধি।

## বর্তমান পরিস্থিতি
বিসাতিদের আয়ের প্রধান উৎস হিসেবে সাধারণ পণ্য ব্যবসা রয়েছে। অনেকে আবার চুড়ি, বোতাম ও প্রসাধনী সামগ্রীর বিক্রেতা। তারা নিজেদেরকে শেখ মর্যাদার মনে করে। উত্তর প্রদেশে বিসাতিরা সুন্নি মুসলমান এবং তারা উর্দু ও হিন্দির বিভিন্ন উপভাষায় কথা বলে।

বিহারের বিসাতিদের গোপালগঞ্জ জেলায় বিশেষ কেন্দ্রীভূত সহ রাজ্য জুড়ে দেখা যায়।

## তথ্যসূত্র

বিষয়শ্রেণী:পাকিস্তানের সামাজিক দল
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:ভারতের মুসলিম সম্প্রদায়
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:বিহারের মুসলিম সম্প্রদায়
বিষয়শ্রেণী:বিহারের সামাজিক গোষ্ঠী
ইমরান খালিদ

**ইমরান খালিদ** (জন্ম ২৯ ডিসেম্বর ১৯৮২) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদের হয়ে খেলেছেন। 

## তথ্যসূত্র

## বহিঃসংযোগ

* Imran Khalid at ESPNcricinfo

বিষয়শ্রেণী:কাসুর জেলার ব্যক্তি
বিষয়শ্রেণী:পেশাওয়ারের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:ফয়সালাবাদ উল্ভসের ক্রিকেটার
বিষয়শ্রেণী:ফয়সালাবাদের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
পেয়ারি জাক্সা

**পেয়ারি জাক্সা** (জন্ম ১৮ই মে ১৯৯৭) হলেন একজন ভারতীয় নারী আন্তর্জাতিক ফুটবলার। তিনি ওড়িশা এফসি এবং ভারতের জাতীয় দলের হয়ে আক্রমণভাগের একজন খেলোয়াড় হিসেবে খেলেন।

## প্রাথমিক জীবন
পেয়ারি জাক্সা ১৯৯৭ সালের ১৮ই মে ভারতের ওড়িশা রাজ্যের সুন্দরগড় জেলার ঝাড়তারংয়ে জন্মগ্রহণ করেছিলেন।
## ক্লাব ক্রীড়া জীবন
**জাক্সা** তাঁর নিজ রাজ্য ওড়িশায় অবস্থিত কুনওয়ারমুন্ডা ক্লাবের খেলা দিয়ে নিজের ফুটবল জীবন শুরু করেন। ২০১৬ সালে, তিনি ভারতীয় মহিলা লিগের উদ্বোধনী মরশুমে খেলার জন্য রাইজিং স্টুডেন্ট দ্বারা চুক্তিবদ্ধ হন। তিনি সেই মরশুমে ১৪টি গোল করেছেন, তার মধ্যে প্রাথমিক রাউণ্ডে6 করেছেন দশটি গোল এবং চূড়ান্ত রাউন্ডে আরও চারটি গোল। ফাইনালে তাঁর দল ইস্টার্ন স্পোর্টিং ইউনিয়নের কাছে হেরে গিয়েছিল।

## আন্তর্জাতিক ক্রীড়া জীবন
ভারতের অনূর্ধ্ব ১৯ ফুটবল দলে খেলার পর, ২০১৫ সালে জাক্সা সিনিয়র মহিলা দলে আন্তর্জাতিক স্তরে আত্মপ্রকাশ করেন। তিনি সেই বছর বর্ষসেরা এআইএফএফ উদীয়মান মহিলা ফুটবলারের পুরস্কার পান। তিনি শিলংয়ে ২০১৬ সালের দক্ষিণ এশিয়ান গেমসে স্বর্ণপদক জয়ী দলের একজন সদস্য ছিলেন।

## এক নজরে ক্রীড়া জীবন
**ভারত**

দক্ষিণ এশিয়ান গেমসের স্বর্ণপদক: ২০১৬ সালে স্বর্ণ পদক জয়ী দলের সদস্য ছিলেন।

**রাইজিং স্টুডেন্টস**

ভারতীয় মহিলা লিগ : ২০১৭-১৮ মরশুমে খেলেছেন।

**ওড়িশা**

জাতীয় গেমসে রৌপ্য পদক: ২০২২ সালে রৌপ্য পদক জয়ী দলের সদস্য ছিলেন।

**স্বতন্ত্র**

এআইএফএফ বর্ষসেরা উদীয়মান মহিলা ফুটবলার: ২০১৫ সালে সম্মানিত।

ভারতীয় ফুটবল ভক্তদের নির্বাচিত বর্ষসেরা খেলোয়াড় ২০২০-২১ মরশুমে সম্মানিত।

## তথ্যসূত্র

## বহিঃসংযোগ

* অল ইন্ডিয়া ফুটবল ফেডারেশনে প্যারি জাক্সা
* 

বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:ভারতীয় নারী ফুটবলার
বিষয়শ্রেণী:ভারতের আন্তর্জাতিক নারী ফুটবলার
বিষয়শ্রেণী:সুন্দরগড় জেলার ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশার নারী ক্রীড়াবিদ
বিষয়শ্রেণী:২০২২ এশিয়ান গেমসের ফুটবলার
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
বিষয়শ্রেণী:২০২৬ এএফসি নারী এশিয়ান কাপ
বিষয়শ্রেণী:২০২৬ এএফসি নারী এশিয়ান কাপের খেলোয়াড়
রুখসানা পারভীন

**রুখসানা পারভীন** (জন্ম ৫ই মে ১৯৯২) হলেন পাকিস্তানের একজন মহিলা বক্সার। ২০১৬ সালে, তিনি ভারতের গুয়াহাটিতে দক্ষিণ এশিয়ান গেমসে অংশগ্রহণ করার সময় পাকিস্তানের প্রথম মহিলা বক্সার হিসেবে আন্তর্জাতিক প্রতিযোগিতায় অংশ নেন। এশিয়ান গেমসে পাঠানো প্রথম পাকিস্তানী দলেও তাঁকে অন্তর্ভুক্ত করা হয়েছিল।

## ক্রীড়া জীবন
পারভীন জানিয়েছেন যে তিনি ভারতীয় বক্সার মেরি কমের জীবনীমূলক চলচ্চিত্রটি দেখার পর বক্সিং করতে অনুপ্রাণিত হয়েছিলেন। তিনি ২০১৫ সালে খেলাটি শুরু করেছিলেন।  ভারতের গুয়াহাটিতে অনুষ্ঠিত ২০১৬ দক্ষিণ এশিয়ান গেমসে অংশগ্রহণের জন্য নির্বাচিত হওয়ার আগে তিনি মাত্র আট মাস নওমান করিমের কাছে প্রশিক্ষণ নিয়েছিলেন।

### জাতীয়
পাঞ্জাবের প্রতিনিধিত্ব করে, পারভীন ২০১৮ সালে লাহোরে অনুষ্ঠিত প্রথম জাতীয় মহিলা বক্সিং চ্যাম্পিয়নশিপে লাইট ওয়েট বিভাগে সোনা জিতেছিলেন।

### আন্তর্জাতিক

#### দক্ষিণ এশিয়ান গেমস
পারভীন প্রশিক্ষণ নিয়েছিলেন শেহনাজ কামালের কাছে। যখন খুসলিম বানো এবং সোফিয়া জাভেদের সাথে তিনি পাকিস্তান বক্সিং ফেডারেশন দ্বারা চিহ্নিত হন এবং ভারতের গুয়াহাটিতে অনুষ্ঠিত ২০১৬ দক্ষিণ এশিয়ান গেমসে প্রতিদ্বন্দ্বিতা করার জন্য দলে অন্তর্ভুক্ত হন, তখন থেকে তিনি এই প্রশিক্ষণ নিয়েছিলেন। পারভীন ৬০ কেজি ওজন বিভাগে সেমিফাইনালে ওঠেন এবং একটি ব্রোঞ্জ পদক জেতেন। এই পদকের মাধ্যমে, তিনি দ্বিতীয় পাকিস্তানি মহিলা (সোফিয়া জাভেদের পরে) হিসেবে বক্সিংয়ে আন্তর্জাতিক পদক জিতেছেন। নেপালের কাঠমান্ডুতে ২০১৯ সাউথ এশিয়ান গেমসে পারভীন তাঁর প্রদর্শনের পুনরাবৃত্তি করে আরেকটি ব্রোঞ্জ জিতেছিলেন কিন্তু এবার তিনি প্রতিদ্বন্দিতা করেছিলেন ৬৪ কেজি বিভাগে।

#### এশিয়ান গেমস
ইন্দোনেশিয়ার জাকার্তায় অনুষ্ঠিত ২০১৮ এশিয়ান গেমসের প্রস্তুতির জন্য, পারভীন এবং অন্য পাঁচজন মহিলা রাজধানী ইসলামাবাদে অনুষ্ঠিত একটি প্রশিক্ষণ শিবিরে অংশ নিয়েছিলেন। সেই সময় তিনি এবং রাজিয়া বানো মহাদেশীয় পর্যায়ে প্রতিদ্বন্দ্বিতা করার জন্য পাকিস্তানের প্রথম দলের সদস্য হিসেবে নির্বাচিত হয়েছিলেন।  সেখানে তিনি ৬০ কেজি বিভাগে অংশগ্রহণ করেছিলেন। ১৬ রাউন্ডের খেলায় তিনি ভারতীয় বক্সার পবিত্রার কাছে পরাজিত হন।

## তথ্যসূত্র

বিষয়শ্রেণী:২১শ শতাব্দীর পাকিস্তানি নারী
বিষয়শ্রেণী:পাঞ্জাব, পাকিস্তানের নারী ক্রীড়াবিদ
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী পাকিস্তানি
বিষয়শ্রেণী:এশিয়ান গেমসে পাকিস্তানের প্রতিযোগী
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানে নারীদের ক্রীড়া
বিষয়শ্রেণী:২১শ শতাব্দীর পাকিস্তানি নারী ক্রীড়াবিদ